Թե ինչպես ստացվեց, որ ՀՀԿ-ն կորցրեց վստահությունը հանրության շրջանում, պարզվում է, Ալիկ Սարգսյանը շատ լավ գիտի ու հենց դա իմանալով է կուսակցության ինքնամաքրման խնդիրն առաջադրել (բայց անհասկանալի է մնում, թե այդ առաջարկն ում է արել)։ ՀՀԿ-ի հեղինակազրկման մեղավորները, Սարգսյանի խորին համոզմամբ, «կուսակցության շարքերը սողոսկած ֆինանսական օլիգարխիան է»։ Կոնկրետ անուններ նախկին ոստիկանապետ, հետո նախագահի խորհրդական, հիմա էլ ՀՀԿ-ական պատգամավոր Ալիկ Սարգսյանը չի տալիս, բայց որպեսզի մարդիկ հանկարծ սխալ բաներ չմտածեն, ինքն իրեն էն գլխից հանում է այդ չհրապարակված ցուցակից. «Խնդրում եմ բոոլորին մի արշինով մի չափեք. ՀՀԿ-ում լուրջ մտավոր կորիզ կա, մարդիկ կան, ովքեր գաղափարների շուրջ են հավաքված, ուղղակի քանի որ ժողովուրդը բոլորին նույն կերպ է նայում, նրանք էլ չեն ընդունվում, քննադատվում են»։